आईबीएम
आईबीएम (अंग्रेज़ी: International Business Machines Corporation (IBM), अनुवाद: अंतरराष्ट्रीय व्यापार मशीन निगम) एक अमेरिकी बहुराष्ट्रीय सूचना प्रौद्योगिकी कंपनी है। इसका मुख्यालय न्यूयॉर्क,संयुक्त राज्य अमेरिका में स्थित है। ये कंपनी 170 से भी ज्यादा देशों में अपनी सेवाएं प्रदान करती है। इस कंपनी की शुरुआत 1911 में कम्प्यूटिंग-टैबुलैटिंग-रिकॉर्डिंग कंपनी के नाम से हुआ था, जिसे 1924 में बदल कर इंटरनेशनल बिजनेस मशीन कर दिया गया था। इसे बिग ब्लू नाम से भी जाना जाता है। ये दुनिया की सबसे अधिक कर्मचारियों वाली कंपनी में से एक है, जिसमें 2017 के अनुसार लगभग 3,80,000 कर्मचारी काम कर रहे थे। इन्हें आईबीमर्स के रूप में जाना जाता है। इनके कर्मचारियों को अब तक 5 नोबल पुरस्कार, 6 टुरिन्ग पुरस्कार, तकनीकी के क्षेत्र में 10 और विज्ञान के क्षेत्र में 5 राष्ट्रीय पदक भी मिल चुका है। इन्टरनेशनल बिजनेस मशीन